|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27. decembrī** |  **Nr. GND/2024/804** |
|  |  **(protokols Nr.22; 54.p)** |

**Par** **iekšējā normatīvā akta “Gulbenes novada pašvaldības domes** **2019.gada 29.augusta iekšējo noteikumu Nr.GND/IEK/2019/14 “Gulbenes novada pašvaldības grāmatvedības politika”(protokols Nr.14 35.p) atzīšanu par spēku zaudējušu**

Lai optimizētu iekšējo normatīvo aktu izstrādes procesu, papildus nenoslogotu pašvaldības domes darbu un pamatojoties uz Ministru kabineta 2024.gada 2.jūlija noteikumiem Nr.418 “Grozījumi Ministru kabineta 2018.gada 13.februāra noteikumos Nr.87 “Grāmatvedības uzskaites kārtība budžeta iestādēs””, kas nosaka, ka grāmatvedības uzskaites kārtība vairs nav budžeta iestādes iekšējais normatīvais akts, bet iestādes vadītāja noteiktajā kārtībā izdots dokumentu kopums, kurš reglamentē grāmatvedības uzskaites organizāciju konkrētā budžeta iestādē, kā arī ņemot vērā, ka 2019.gada 29.augusta iekšējos noteikumos Nr.GND/IEK/2019/14 “Gulbenes novada pašvaldības grāmatvedības politika” ir minēti normatīvie akti, kas vairs nav spēkā, ir nepieciešams atzīt par spēku zaudējušu Gulbenes novada pašvaldības grāmatvedības politiku.

Grāmatvedības uzskaites kārtībā paredzētos grāmatojumus un citu klasifikāciju aprakstus iespējams iekļaut vairākos atsevišķos dokumentos un veidot arī kā informācijas sistēmas dokumentus, nedublējot tos vairākos normatīvajos aktos.

Pašvaldībai jau ir izstrādāti un pašvaldības domes priekšsēdētaja apstiprināti iekšējie normatīvie akti, kuros noteikti grāmatvedības uzskaites principi, darījumu grāmatojumi un citi jautājumi, ko lieto, veicot grāmatvedības uzskaiti un sagatavojot pārskatus: grāmatvedības kontu plāns, grāmatvedības dokumentu apgrozības shēma, inventarizācijas instrukcija, un kārtības par pašvaldības budžetu, grāmatvedības uzskaiti, projektu grāmatvedības uzskaiti, pievienotās vērtības nodokļa aprēķināšanu un uzskaiti, skaidrās naudas uzskaiti, reprezentācijas un pasākumu izdevumu uzskaiti un norakstīšanu, nekustamā īpašuma nodokļa uzskaiti, gada pārskata sagatavošanu. Grāmatvedības politika tikai dublē šos normatīvos dokumentus.

Ņemot vērā augstāk minēto un pamatojoties uz Pašvaldību likuma 50.panta pirmo daļu, kas nosaka, ka domes un pašvaldības administrācija iekšējos normatīvos aktus izdod likumā noteiktajā kārtībā, kā arī Gulbenes novada pašvaldības domes apvienoto Attīstības un tautsaimniecības un Finanšu komiteju ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATZĪT par spēku zaudējušus Gulbenes novada pašvaldības 2019.gada 29.augusta iekšējos noteikumus Nr.GND/IEK/2019/14 “Gulbenes novada pašvaldības grāmatvedības politika”(protokols Nr.14 35.p).
2. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs A. Caunītis